Սթիվեն Օ՚Դոնել

**Սթիվեն Ջերարդ Օ՚Դոնել** (,), շոտլանդացի ֆուտբոլիստ, «Մոտերուել» ակումբի և Շոտլանդիայի հավաքականի պաշտպան։

## Ակումբային կարիերա
### Վաղ տարիներ
Օ՚Դոնելը եղել է «Աբերդինի» պատանեկան թիմի ավագ։ Ապա տեղափոխվել է «Սելտիկ», որտեղ օգնել է թիմին նվաճել Շոտլանդիայի երիտասարդական գավաթը և  2010/11 մրցաշրջանում՝ մինչև 19 տարեկանների ազգային առաջնությունը։

### «Պարտիկ Տիսլ»
2011 թվականին Օ՚Դոնելը հեռացել է «Սելտիկից» և օգոստոսի 23-ին մեկ տարվա պայմանագիր է կնքել «Պարտիկ Տիսլի» հետ։ Սեպտեմբերի 17-ին նորամուտն է նշել՝ փոխարինման դուրս գալով «Էր Յունայթեդի» դեմ տնային խաղում (4:0)։ 2012/13 մրցաշրջանում անցկացրել է 38 հանդիպում, օգնել է թիմին դուրս գալ Պրեմիեր լիգա և հասնել շոտլանդական գավաթի խաղարկության եզրափակիչ։ Այդ մրցաշրջանում ընդգրկվել է առաջնության տարվա խորհրդանշական հավաքականում։

180 px|մինի|Օ՚Դոնելը «Պարտիկ Տիսլի» կազմում 2013 թվականին Աելի դեմ ընկերական խաղի ժամանակ:

2015 թվականի հունվարի 27-ին «Բլեքփուլը »Օ’Դոնելլի համար նախնական առաջարկը 50,000 ֆունտից հասցրել է 125,000 ֆունտի։ Այս առաջարկն ընդունել է շոտլանդական ակումբը, սակայն Օ՚Դոնելը մերժել է «Բլեքփուլում» առաջարկված անձնական պայմանները՝ հօգուտ իր պայմանագրի մնացած վեց ամիսները ավարտելու։ Նա «Պարտիկ Տիսլից» հեռացել է 2014/15 մրցաշրջանի ավարտից հետո՝ ակումբում անցկացնելով 139 հանդիպում։

### «Լուտոն Թաուն»
2015 թվականի հունիսի 22-ին Օ՚Դոնելը երկամյա պայմանագիր է կնքել անգլիական «Լուտոն Թաուն» ակումբի հետ, որտեղ նորամուտը նշել է օգոստոսի 11-ին Լիգայի գավաթի խաղարկությունում՝ «Բրիստոլ Սիթիի» դեմ տնային խաղում։ Առաջին գոլը խփել է սեպտեմբերի 1-ին «Լեյտոն Օրիենտայի» դեմ տնային խաղում՝ ֆուտբոլի լիգայի գավաթի խաղարկությունում։ 2015/16 մրցաշրջանը ավարտել է՝ մասնակցելով 33 հանդիպման և դառնալով մեկ գոլի հեղինակ։ 2016/17 մրցաշրջանի ավարտին պայմանագրի ժամկետը լրանալուց հետո հեռացել է ակումբից։

### «Կիլմարնոկ»
2017 թվականի հուլիսի 4-ին եռամյա պայմանագիր է կնքել «Կիլմարնոկ» ակումբի հետ։ Սթիվ Քլարկին «Կիլմարնոկի» գլխավոր մարզիչ նշանակելուց հետո Օ՚Դոնելը լավ արդյունքներ է գրանցել և 2018 թվականի մայիսին հրավեր է ստացել Շոտլանդիայի հավաքականից։ 2019 թվականի օգոստոսին շոտլանդական ակումբը Օ՚Դոնելին առաջարկել էր նոր եռամյա պայմանագիր։ 2020 թվականի հունվարին «Օքսֆորդ Յունայթեդը» առաջարկ է արել Օ՚Դոնելին, սակայն գործարքը չի ավարտվել մինչև տրանսֆերային պատուհանի փակումը։ 2019/20 մրցաշրջանի վերջում նա մերժել է նոր պայմանագիրը Կիլմարնոկի հետ։

### «Մոտերուել»
2020 թվականի օգոստոսի 13-ին Մոտերուելը հայտարարել է Օ’ Դոնելի հետ պայմանագրի կնքման մասին։ 2021 թվականի փետրվարի 1-ին մինչև մրցաշրջանի ավարտը նա նոր պայմանագիր է կնքել «Մոտերուելի» հետ։ Ապրիլի 13-ին Օ՚Դոնելը նոր երկամյա պայմանագիր է կնքել ակումբի հետ։

## Կարիերա ազգային հավաքականում
2013 թվականի փետրվարին Օ՚Դոնելը մեկ խաղ է անցկացրել Շոտլանդիայի երիտասարդական հավաքականի կազմում։ 2018 թվականի մայիսին ստացել է իր առաջին հրավերը Շոտլանդիայի ազգային հավաքական՝ Պերուի և Մեքսիկայի դեմ ընկերական խաղերի համար։ Օ՚Դոնելլը հավաքականում նորամուտն է նշել է 2018 թվականի մայիսի 29-ին՝ Պերուի դեմ խաղում։

Օ՚Դոնելը ընդգրկվել է Շոտլանդիայի հավաքականի կազմում Եվրոպայի 2020 թվականի առաջնությունում և մասնակցել մրցաշարի խմբային փուլի բոլոր երեք հանդիպումներին։ Նրա խաղը Չեխիայի դեմ առաջին խաղում քննադատության է ենթարկվել, բայց հետո գովասանքի է արժանացել երկրորդ խաղում Անգլիայի հետ զրոյական ոչ-ոքիից հետո։

## Ակումբային վիճակագրություն

## Ձեռքբերումներ
### «Պատրիկ Տիսլ»
* Շոտլանդական ֆուտբոլային լիգայի առաջին դիվիզիոնի չեմպիոն՝ 2012/13
* Շոտլանդական գավաթի եզրափակչի մասնակից՝ 2012/13

## Ծանոթագրություններ

## Արտաքին հղումներ
* Профиль на сайте uefa.com
* Профиль на сайте transfermarkt.com
* Профиль на сайте national-football-teams.com
* Профиль на сайте soccerway.com
* Профиль на сайте eu-football.info

 
Կատեգորիա:Լուտոն Թաունի ֆուտբոլիստներ
Կատեգորիա:Կիլմարնոկի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ